ଜଗତସିଂହପୁର, ଫେବ୍ରୃଆରୀ ୨୬ (ଲୋକାଲ ୱାୟାର):ଜଗତସିଂହପୁର ଜିଲ୍ଲାର ଦାରିଦ୍ର୍ୟ ସୀମାରେଖା ତଳେ ଥିବା ଗ୍ରାମବାସୀଙ୍କୁ ଆଜି ପର୍ଯ୍ୟନ୍ତ ପ୍ରଧାନମନ୍ତ୍ରୀ ଆବାସ ଯୋଜନା ମାଧ୍ୟମରେ ପକ୍କା ଘରଟିଏ ମିଳୁନଥିବାରୁ ଅଧିକାଂଶ ସମୟରେ ଗ୍ରାମବାସୀମାନେ ଜିଲ୍ଲାପାଳଙ୍କ କାର୍ଯ୍ୟାଳୟ ଓ ବ୍ଲକ ଅଫିସ ସମ୍ମୁଖରେ ଧାରଣା ଦେଉଥିବା ଦେଖିବାକୁ ମିଳେ ।
ହେଲେ ଏବେ ଦେଖିବାକୁ ମିଳିଛି ଓଲଟା ଚିତ୍ର ।
ହିତାଧିକାରୀ ଘର କାର୍ଯ୍ୟ ଶେଷ କରୁନଥିବା ଅଭିଯୋଗ କରି ହିତାଧିକାରୀଙ୍କ ଘର ସମ୍ମୁଖରେ ଧାରଣା ଦେଇଛନ୍ତି ବ୍ଲକ ଓ ପଞ୍ଚାୟତ ଅଧିକାରୀ ।
ଘର କାମ ଅଧା ରହିଥିବାରୁ ବ୍ଲକ ଅଧିକାରୀଙ୍କ ଉପରେ ଜିଲ୍ଲା ପ୍ରଶାସନ ଓ ରାଜ୍ୟ ସରାକର ଚାପ ପ୍ରୟୋଗ କରୁଥିବା କହିଛି ବ୍ଲକ ପ୍ରଶାସନ ।
ଏହି ଜିଲ୍ଲାର ହଜାର ହଜାର ହିତାଧିକାରୀ ୨୦୧୬-୧୭ ପୂର୍ବରୁ ପିଏମଏୱାଇ ଯୋଜନା ମାଧ୍ୟମରେ ଘର ପାଇଥିଲେ ।
ହେଲେ ଦର ଦାମ ବୃଦ୍ଧି, ଅଳ୍ପ ଖର୍ଚ୍ଚ , ବ୍ଲକ ଓ ପଞ୍ଚାୟତ ଅଧିକାରୀଙ୍କ ଉଦାସୀନତା ମନୋଭାବ ଏବଂ ଅନ୍ୟାନ୍ୟ କାରଣ ଯୋଗୁଁ ଘର ନିର୍ମାଣ ଶେଷ ହୋଇନଥିଲା ।
ଗୃହ ନିର୍ମାଣ କାର୍ଯ୍ୟ ଶେଷ ନ ହେବାରୁ ରାଜ୍ୟ ସରକାର ପ୍ରଶାସନ, ଜିଲ୍ଲା ଗ୍ରାମୀଣ ବିକାଶ ଏଜେନ୍ସି ଓ ବିଡ଼ିଓଙ୍କୁ ଡୋର ଟୁ ଡୋର କ୍ୟାମ୍ପେନିଂ ସହିତ ଗ୍ରାମସଭା କରି ହିତାଧିକାରୀଙ୍କୁ ଜାଗୃତ କରି ଗୃହ ନିର୍ମାଣ ସାରିବାକୁ ନିର୍ଦ୍ଦେଶ ଦେଇଥିଲେ ।
ବ୍ଲକ ଓ ପଞ୍ଚାୟତ ଅଧିକାରୀଙ୍କୁ ଦ୍ୱାରା ବାରମ୍ବାର ହିତାଧିକାରୀଙ୍କୁ ସୂଚିତ କରାଯାଇଥିଲେ ମଧ୍ୟ କୌଣସି ପରିବର୍ତ୍ତନ ଆସିନଥିଲା ।
ଗୃହ କାର୍ଯ୍ୟ ଶେଷ ହୋଇନଥିବାରୁ ପ୍ରଶାସନ ବ୍ଲକ ଓ ପଞ୍ଚାୟତ ଅଧିକାରୀଙ୍କ ଉପରେ କାର୍ଯ୍ୟାନୁଷ୍ଠାନ ନେଇଥିଲା ।
ତାଙ୍କ ଦରମା ବନ୍ଦ କରି ଦେବା ସହ କାହିଁକି ଗୃହ ନିର୍ମାଣ ଶେଷ ହୋଇ ନାହିଁ ତାହା ଉପରେ ସ୍ପଷ୍ଟିକରଣ ମାଗିଥିଲେ ।
ହରିଡା ବ୍ଲକ ଓ ପଞ୍ଚାୟତର ଅଧିକାରୀମାନେ ହିତାଧିକାରୀଙ୍କ ଘର ସମ୍ମୁଖରେ ଡ୍ରମ ବଜାଇ ଗୃହ ନିର୍ମାଣ ଶେଷ କରିବାକୁ କହିଥିଲେ ।
ଏହସହ ଗୃହ କାମ ଶେଷ କରି ନ ଥିଲେ ବାକି ଥିବା ଟଙ୍କା ସରକାରଙ୍କୁ ଫେରାଇବାକୁ କହିଥିଲେ ।
ଯଦି ଟଙ୍କା ଫେରାନ୍ତି ତାହାହେଲେ ତାଙ୍କ ନାମ ପ୍ରଧାନମନ୍ତ୍ରୀ ଆବାସ ଯୋଜାନା- ଗ୍ରାମୀଣର ୱେଟିଂ ଲିଷ୍ଟରେ ସ୍ଥାନ ପାଇବ ବୋଲି ବୁଝାଇଥିଲେ ।
କୌତୁହଳ କଥା ଯେ, ପିଏମଏୱାଇ ହିତାଧିକାରୀଙ୍କ ଉପରେ ଏହାର କୌଣସି ପ୍ରଭାବ ପଡିଲା ନାହିଁ ।
ଏହାପରେ କୁଜଙ୍ଗ ବ୍ଲକର ପଞ୍ଚାୟତ ଅଧିକାରୀମାନେ ଗୃହ କାର୍ଯ୍ୟ ଶେଷ କରିବା ପାଇଁ ଅଭିନବ ପନ୍ଥା ଗ୍ରହଣ କଲେ ।
କୁଜଙ୍ଗ ବ୍ଲକ ଏବିଡ଼ିଓ ସନ୍ତୋଷ ଶତପଥୀଙ୍କ ନେତୃତ୍ୱରେ ବ୍ଲକ ଅଧିକାରୀମାନେ କୁଜଙ୍ଗ ବ୍ଲକର ବାଲିଆ ପଞ୍ଚାୟତର ବଡଗାଁ ଗ୍ରାମର ମଧୁସ୍ମିିତା ଭୋଳଙ୍କ ଘର ସମ୍ମୁଖରେ ସାମୂହିକ ଧାରଣ ଦେବା ସହ ଶୀଘ୍ର ଘର କାମ ସାରିବାକୁ ଦାବି କରିଥିଲେ ।
ବାଲିଆ ପଞ୍ଚାୟତର କାର୍ଯ୍ୟକାରୀ ଅଧିକାରୀ ପ୍ରତାପ କୁମାର ମହାପାତ୍ର, ଗ୍ରାମ ରୋଜଗାର ସେବକ ପ୍ରକାଶ ଚନ୍ଦ୍ର ବେହେରା, ବ୍ଲକ ପ୍ରୋଜେକ୍ଟ ସହଯୋଗୀ ଜିତେନ୍ଦ୍ର ରାଉତ, ୱାର୍ଡର ସଦସ୍ୟ ପଦନ ସ୍ୱାଇଁ,ପଞ୍ଚାୟତ ପିଅନ ଭାଗ୍ୟଧର ମୋହାପରା ସମସ୍ତେ ପ୍ରଧାନମନ୍ତ୍ରୀ ଅବାସ ନିର୍ମାଣ ଶେଷ କରିବା ପାଇଁ ଧାରଣା ଦେଇଥିଲେ ।
ଏନେଇ ହିତାଧିକାରୀ ମଧୁସ୍ମିତା ଭୋଳ କହିଛନ୍ତି ଯେ, ତାଙ୍କୁ ଘର ନିର୍ମାଣ ପାଇଁ ୧.୨୦ ଲକ୍ଷ ଟଙ୍କାରୁ ତାଙ୍କୁ ୨୦୧୭-୧୮ରେ ୨୦ ହଜାର ଟଙ୍କା ମିଳିଥିଲା ।
ହେଲେ ଏହି ଦୁଇ ବର୍ଷ ଭିତରେ ମୋ ଶାଶୂ ଓ ଶାଶୂରଙ୍କ ମୃତ୍ୟୁ ହେବାରୁ ତାଙ୍କ ସୁଧକ୍ରିୟାରେ ଟଙ୍କା ଖର୍ଚ୍ଚ ହୋଇଯାଇଥିଲା ।
ତେଣୁ ୩୧ ମାର୍ଚ୍ଚ ୨୦୨୦ ସୁଦ୍ଧା ଘର କାର୍ଯ୍ୟ ଶେଷ କରିବି ବୋଲି ପ୍ରତିଶ୍ରୃତି ଦେବା ପରେ ଅଧିକାରୀମାନେ ଧାରଣାରୁ ଉଠିଥିବା ମଧୁସ୍ମିତା କହିଛନ୍ତି ।
ସୂଚନା ଅନୁସାରେ, ୨୦୧୯-୨୦୨୦ରେ କୁଜଙ୍ଗ ବ୍ଲକରେ ପିଏମଏୱାଇ ଯୋଜନା ମଧ୍ୟମରେ ୮୬୯ ଘରର ନିର୍ମାଣ କାର୍ଯ୍ୟ ସାରିବାକୁ ଲକ୍ଷ୍ୟ ରଖାଯାଇଛି ।
ହେଲେ ବର୍ତ୍ତମାନ ପର୍ଯ୍ୟନ୍ତ କେବଳ ୩୬୦ଟି ଘରର ନିର୍ମାଣ କାର୍ଯ୍ୟ ସରିଥିବା ବେଳେ ଆହୁରି ୫୦୯ଟି ଘର ଏ ପର୍ଯ୍ୟନ୍ତ ବାକି ରହିଛି ।
ସେହିଭଳି ବାଲିଆ ପଞ୍ଚାୟତରେ ୭୨ଟି ଘର କାମ ଶେଷ କରିବାକୁ ଲକ୍ଷ୍ୟ ରଖାଯାଇଥିବା ବେଳେ ୨୦ଟିର ଗୃହ କାର୍ଯ୍ୟ ସରିଥିବା ବେଳେ ଆହୁରି ୫୨ ଗୃହର ନିର୍ମାଣ ବାକି ରହିଛି ।
ଏବିଡ଼ିଓ ସନ୍ତୋଷ ଶତପଥୀ ସୂଚନା ଦେଇ କହିଛନ୍ତି ଯେ, ହିତାଧିକାରୀଙ୍କ ଗୃହ ନିର୍ମାଣ ଶେଷ କରିବା ନେଇ ଜାଗୃତ କରିବା ପାଇଁ ଏହା ଏକ ଅଭିନବ ପ୍ରୟାସ ।
ବ୍ଲକ ଓ ପଞ୍ଚାୟତ ଅଧିକାରୀଙ୍କ ଦରମା ବନ୍ଦ ହେବା ପରେ ସମସ୍ତ ଅଧିକାରୀ ମିଶି ୨୧ ଫେବ୍ରୃଆରୀରୁ କୁଜଙ୍ଗ ବ୍ଲକରେ ଏହି ପ୍ରୟାସ ଅରମ୍ଭ କରିଥିବା କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
